สวัสดีค่ะ อยากทราบว่าการอาศัยอยู่บ้านเดียวกันกับผู้ป่วยที่ติดเชื้อวัณโรคที่พึ่งตรวจพบเชื้อ จะมีวิธีการป้องกันอย่างไรคะ
สวัสดีค่ะ หากเพิ่งตรวจพบว่าเป็นวัณโรคปอด โอกาสในการแพร่เชื้อไปสู่ผู้อื่นย่อมมีได้มาก โดยเฉพาะช่วงในช่วง 2-3 สัปดาห์แรกของการรักษา ดังนั้นสิ่งที่ควรทำได้แก่- การใช้ผ้าปิดปากปิดจมูกตลอดเวลา เพื่อป้องกันการแพร่กระจายจากการไอและจาม- ห้ามการจูบ การหอมกับผู้ป่วย- ในผู้ที่มีความเสี่ยงต่อการติดโรคสูง เช่น ผู้ติfเชื้อ HIV เด็กทารกและเล็ก ควรแยกกันอยู่อาศัย- แยกการกินอาหาร ไม่ควรใช้ช้อนส้อม จานชาม แก้วน้ำร่วมกัน- ห้ามใช้ของส่วนตัวร่วมกัน เช่น ผ้าเช็ดตัว เครื่องสำอาง รวมถึงเสื้อผ้า- แยกห้องนอน- ภายในบ้าน ควรเปิดหน้าต่างเพื่อให้มีอากาศถ่ายเทได้สะดวกและให้แสงแดดส่องถึง เพราะแสงแดดและความร้อนจะทำลายเชื้อวัณโรคได้ดี- ซักผ้าปูที่นอน ผ้าห่ม ปลอกนทุกสัปดาห์ และนำที่นอน นตากแดดบ่อยๆ- หากไม่จำเป็นไม่ควรออกไปที่ที่มีผู้คนแออัด เช่น ตลาด ห้างสรรพสินค้า รถโดยสารสาธารณะหลังจากทานยาครบ 2 เดือน และตรวจไม่พบเชื้อจากเสมหะแล้ว และไม่มีอาการต่างๆ เช่น ไอ มีไข้ หอบเหนื่อย อ่อนเพลีย น้ำหนักลด อีกต่อไป จึงจะถือว่าเข้าสู่ระยะไม่แพร่เชื้อแล้ว สามารถอยู่ร่วมกับผู้อื่นได้เป็นปกติ นอนในห้องเดียวกันกับผู้อื่นได้ ทานข้าวร่วมกันได้